โจแอนนาแห่งนาวาร์

โจแอนนาแห่งนาวาร์ สมเด็จพระราชินีแห่งอังกฤษ (ภาษาอังกฤษ: Joanna of Navarre) (ราว ค.ศ. 1370 - 10 มิถุนายน ค.ศ. 1437) โจแอนนาประสูติเมื่อราว ค.ศ. 1370 เป็นพระธิดาของพระเจ้าชาร์ลส์ที่ 2 แห่งนาวาร์และฌานน์แห่งวาลัวส์ ทรงเสกสมรสครั้งแรกกับจอห์นที่ 5 ดยุคแห่งบริตตานีระหว่างวันที่ 2 ตุลาคม ค.ศ. 1386 จนถึงวันที่ 1 พฤศจิกายน ค.ศ. 1399 ต่อมาทรงเสกสมรสและเป็นพระราชินีในสมเด็จพระเจ้าเฮนรีที่ 4 แห่งอังกฤษ ระหว่างวันที่ 7 กุมภาพันธ์ ค.ศ. 1403 ถึงวันที่ 20 มีนาคม ค.ศ. 1413 โจแอนนาสิ้นพระชนม์เมื่อวันที่ 10 มิถุนายน ค.ศ. 1437 พระศพตั้งอยู่ที่มหาวิหารแคนเตอร์บรี

โจแอนนาแห่งนาวาร์เสด็จพระราชสมภพราวปี ค.ศ. 1370 ในปัมโปลนาในราชอาณาจักรนาวาร์ ปัจจุบันอยู่ในประเทศสเปน เดิมพระองค์ถูกตั้งชื่อว่า จีน ตามพระมารดาและพระอัยกีฝั่งบิดา จีนที่ 2 พระราชินีแห่งนาวาร์ ชื่อของพระองค์ถูกปรับให้เป็นแบบอังกฤษเป็น โจน หรือ โจแอนนา หลังกลายเป็นพระราชินีแห่งอังกฤษ พระบิดาของของโจนคือพระเจ้าชาร์ลส์ที่ 2 กษัตริย์แห่งนาวาร์ ที่มีฉายานามว่าชาร์ลส์ผู้เลวร้าย พระมารดาของโจนคือจีน (หรือแฌน) แห่งวาลัวส์ พระธิดาของพระเจ้าฌอง (หรือจอห์น) ที่ 2 กษัตริย์แห่งฝรั่งเศส ที่ถูกเรียกว่าฌองผู้ดีงาม พระมารดาของโจนสิ้นพระชนม์ตอนโจนพระชนมายุได้ 3 พรรษา

เมื่อโจนพระชนมายุได้ 16 พรรษา พระองค์กลายเป็นภรรยาคนที่สามของฌองที่ 4 ดยุคแห่งบริตทานีที่แก่กว่าราว 30 ปี ฌองเคยแต่งงานกับเจ้าสาวชาวอังกฤษสองคน คือ แมรีแห่งวอลแธมที่เป็นพระธิดาของพระเจ้าเอ็ดเวิร์ดที่ 3 แห่งอังกฤษ กับโจน ฮอลแลนด์ บุตรสาวของโธมัส ฮอลแลนด์ เอิร์ลที่ 1 แห่งเคนต์ การแต่งงานทั้งสองครั้งไม่มีบุตร โจนกับฌองมีบุตรด้วยกัน 9 คน

ฌองที่ 4 ดยุคแห่งบริตทานีเสียชีวิตในปี ค.ศ. 1399 และโจนกลายเป็นผู้สำเร็จราชการแผ่นดินให้บุตรชายคนโต ฌองที่ 5 ดยุคแห่งบริตทานี เป็นเวลาสองปีจนเขาอายุ 12 ปี เฮนรี โบลิงโบรก อนาคตพระเจ้าเฮนรีที่ 4 แห่งอังกฤษ ไปเยือนราชสำนักบริตทานีในปี ค.ศ. 1399 ในตอนที่ถูกเนรเทศออกจากอังกฤษโดยลูกพี่ลูกน้อง พระเจ้าริชาร์ดที่ 2 แห่งอังกฤษ ที่เฮนรีได้ทำการล้มล้างบัลลังก์ในปีเดียวกันนั้น เฮนรีประทับใจในตัวโจนและโจนตัดสินใจว่าจะแต่งงานกับเฮนรีหากโอกาสเอื้ออำนวย ในปี ค.ศ. 1402 หลังบุตรชายของโจนโตพอ พระองค์ส่งนักการทูตไปอังกฤษเพื่อจัดแจงเรื่องการแต่งงานกับเฮนรี ภรรยาคนแรกของเฮนรี แมรี เดอ โบฮัน ได้เสียชีวิตในการให้กำเนิดบุตรในปี ค.ศ. 1394 ขณะคลอดบุตรคนที่เจ็ด เฮนรีสามารถแต่งงานได้และการแต่งงานผ่านผู้แทนเกิดขึ้นในวันที่ 3 เมษายน ค.ศ. 1402 โดยมีนักการทูตของโจนเป็นผู้แทนเจ้าสาว

โจนเดินทางออกจากฝรั่งเศสไปอังกฤษในเดือนมกราคมของปี ค.ศ. 1403 พร้อมกับบุตรสาวคนเล็กสองคนและเจอกับพายุ เรือของพระองค์ควรขึ้นฝั่งที่เซาแธมตัน แต่มันกลับหลุดออกจากเส้นทางเพราะสภาพอากาศที่เลวร้ายและสุดท้ายก็ขึ้นฝั่งในฟัลเมาธ์ในคอร์นวอลล์ พระองค์เดินทางไปวินเชสเตอร์ที่เฮนรีได้เจอกับโจนและทั้งคู่แต่งงานกันที่อาสนวิหารวินเชสเตอร์ในวันที่ 7 กุมภาพันธ์ ค.ศ. 1403 สุดท้ายทั้งคู่ก็เดินทางไปลอนดอนที่การราชาภิเษกของโจนถูกจัดขึ้นที่เวสต์มินสเตอร์แอบบีย์ในวันที่ 26 กุมภาพันธ์ ค.ศ. 1403

ตอนที่ทั้งคู่แต่งงานกัน เฮนรีพระชนมายุราว 37 ส่วนโจนราว 35 แต่ทั้งคู่ไม่มีพระโอรสธิดาด้วยกัน โจนเข้ากันได้ดีกับพระโอรสธิดาเลี้ยงโดยเฉพาะเฮนรีแห่งมอนเมาธ์ เจ้าชายแห่งเวลส์ อนาคตพระเจ้าเฮนรีที่ 5 แห่งอังกฤษ ในปีสุดท้ายของพระองค์ พระเจ้าเฮนรีที่ 4 ทรมานจากโรคที่ทำให้เสียโฉม (อาจเป็นโรคเรื้อน, โรคซิฟิลิส หรือโรคสะเก็ดเงิน) และป่วยหนัก (อาจจะด้วยโรคลมบ้าหมูหรือโรคหลอดเลือดหัวใจ) ขณะกำลังสวดมนต์ที่แท่นบูชาเอ็ดเวิร์ดผู้สารภาพที่เวสต์มินสเตอร์แอบบีย์ เฮนรีทรมานกับอาการป่วยที่สาหัสถึงตายได้ อาจเป็นเส้นเลือดในสมองแตก พระองค์ถูกหามไปที่ห้องเยรูซาเล็ม ห้องในบ้านของพระอธิการของแอบบีย์ ที่พระองค์สิ้นพระชนม์ด้วยพระชนมายุ 45 พรรษา เฮนรีไม่ได้ถูกฝังที่เวสต์มินสเตอร์แอบบีย์ แต่กลับเรียกร้องให้ฝังตนเองที่อาสนวิหารแคนเทอร์บรี สันนิษฐานว่าเป็นเพราะความเกี่ยวดองกับนักบุญโธมัสที่มีแท่นบูชาอยู่ที่นั่น

พระเจ้าเฮนรีที่ 5 ให้ความเคารพอย่างสูงสุดแก่พระมารดาเลี้ยงที่พระองค์แสดงออกมาให้เห็นด้วยการแต่งตั้ง "พระมารดาสุดที่รัก" เป็นผู้สำเร็จราชการแผ่นดินในปี ค.ศ. 1415 ที่พระองค์ไปฝรั่งเศสและได้รับชัยชนะครั้งยิ่งใหญ่ที่สมรภูมิแห่งแอจินคอร์ต หลังสมรภูมิ โจนกำลังเดินจากอาสนวิหารพอลไปเวสต์มินสเตอร์แอบบีย์เพื่อทำพิธีขอบคุณพระเจ้า แต่พระองค์คงรู้สึกสองจิตสองใจ หนึ่งในบุตรเขยของพระองค์ที่อยู่ฝั่งฝรั่งเศสเสียชีวิตในสนามรบและบุตรชายของพระองค์ อาร์เธอร์ ที่ถูกจับตัวเป็นนักโทษ เป็นนักโทษอยู่ที่หอคอยลอนดอนและปราสาทฟอเธอริงกายเป็นเวลา 5 ปี

ในปี ค.ศ. 1418 ขณะที่พระเจ้าเฮนรีที่ 5 กำลังต่อสู้อยู่ในฝรั่งเศสอีกครั้งและพระอนุชา จอห์น ดยุคแห่งเบดฟอร์ด กำลังทำหน้าที่เป็นผู้สำเร็จราชการแผ่นดิน โจนถูกจับกุมอย่างกระทันหันและถูกกล่าวหาว่าใช้เวทมนตร์คาถาวางยาพิษกษัตริย์ พระองค์ถูกส่งตัวไปปราสาทเพเวนซีย์ในซัสเซ็กซ์ ประเทศอังกฤษ ที่พระองค์ใช้เวลาอยู่ที่นั่น 4 ปีจนถูกปล่อยตัวในปี ค.ศ. 1422 พระองค์ใช้ชีวิตอยู่อย่างเงียบๆ ผ่านรัชสมัยของพระเจ้าเฮนรีที่ 5 และเข้าสู่รัชสมัยของพระโอรสของเฮนรี พระเจ้าเฮนรีที่ 6 โจนสิ้นพระชนม์ในวันที่ 9 กรกฎาคม ค.ศ. 1437 ที่ที่พำนักที่ทรงโปรด ปราสาทฮาเวอริง ด้วยพระชนมายุราว 67 พรรษา ทรงถูกฝังอยู่กับพระเจ้าเฮนรีที่ 4 ที่อาสนวิหารแคนเทอร์บรี

โจนกับฌองที่ 4 ดยุคแห่งบริตทานีมีบุตรธิดาด้วยกัน 9 คน คือhttp://www.unofficialroyalty.com/june-10-1437-death-of-joan-of-navarre-second-wife-of-king-henry-iv-of-england/